khistorydata/jeongjo-sjw-relations huggingface dataset:
정조 15년
辛亥九月十一日辰時上御誠正閣輪對官入格儒生入侍時右副承旨尹弘烈同副承旨沈煥之記事官李海淸記注官安經心金良倜戶曹正郞具膺內資寺主簿崔必濟議政府司錄鄭彦仁司圃直長鄭德濟尙瑞直長朴瀅源儒生李衡求任希復尹寅植李秉祚李英玉李敬參以次進伏訖上曰輪對官以次進前可也具膺等以次進前奏職姓名及職掌訖上曰遺在除之如有所懷奏達可也膺曰所懷無矣命輪對官先退上曰儒生進前可也衡求進奏姓名上曰前後所做賦爲幾首乎衡求曰爲三百餘首矣上曰年今幾何乎衡求曰三十七矣命退任希復奏姓名上曰科工各體所做爲幾許乎希復曰策爲三十首表爲五百首賦爲百首矣命退尹寅植奏姓名上曰所工爲幾許乎寅植曰前後所做詩爲五百首矣李秉祚奏姓名上曰爾之近族誰也秉祚曰長陵參奉李喆祚四寸矣李敬參奏姓名上曰科文所做爲幾許乎敬參曰表爲三百詩爲五百矣李英玉奏姓名上曰所工爲幾許乎英玉曰詩爲三百首表爲七百首賦爲百餘首策爲百餘首矣上曰爾等試券或有全句違韻落廉或有三處違廉而句作頗有可觀故特賜紙一卷爾等知悉可也儒生領賞訖引儀唱四拜諸生等行四拜禮訖以次退出上曰不爲仕進承旨徐龍輔牌招入侍出榻敎命退諸臣以次退出
정조 15년
辛亥九月十一日申時上御重熙堂右承旨入侍時右承旨李敏采記事官李海淸記注官安經心金良倜以次進伏訖上命書傳敎曰每歲園幸之行於正月豈特爲是月兼爲江民之便好也此所以必欲於正月而爲之抑八月亦可之意申諭於筵席者也今年節序最晩晩稼近始垂穎則滌場當在來月船運又在其後捉船之期若用昨年例則江民之難便不問可知況舟橋所入不踰三十餘隻則設令齊到前合氷先到者綽可入用儻或冬令猝寒限內合氷則亦豈無闊狹於行期乎今番捉船之限完固船限四十隻趁來月念前後待令其餘趁晦前待令事卽令舟橋堂上知悉於江民等處命退承史以次退出
정조 15년
都承旨徐邁修齋宿左承旨李敏采齋宿右承旨李勉兢齋宿左副承旨李喆模齋宿右副承旨尹弘烈齋直同副承旨沈煥之齋直注書李海淸齋直一員未差假注書李垿齋宿事變假注書金達淳仕
정조 15년
李敏采啓曰大司憲申應顯執義成德雨掌令曺命業牌招啓辭未下掌令姜世綸持平鄭弼祚曺喜有俱在外監察茶時之意敢啓傳曰知道
정조 15년
沈換之啓曰今日齋宿承旨不可不備員而都承旨趙尙鎭左承旨李洪載不爲仕進所當牌招而拘於廳規不得請牌何以爲之敢稟傳曰與在外承旨許遞前望單子入之待下批牌招察任
정조 15년
承旨前望單子入之徐邁修李勉兢李喆模落點
정조 15년
傳于李勉兢曰出宮門路以協陽門爲之
정조 15년
醫官洪履福書啓領中樞府事徐命善病症連爲看審則脈度沈細或存或無精神昏迷四肢厥冷痰喘升降胸膈高滿症勢一向危篤故人蔘五錢重蔘橘飮連爲煎用之意詮次啓達傳曰着意不離看病
정조 15년
沈煥之以吏曹言啓曰諸道檢田之政今年最難此時守宰亦不可瘝曠令該曹申飭於上京守令等處使之從速還官事命下矣上京守令中振威縣令曺允植再昨日已爲下去加平郡守具壽漢蔚山府事李敏亨黃州牧使張鉉國纔已申飭下送之意敢啓傳曰知道
정조 15년
李敏采以守禦廳言啓曰本廳射會臣親爲監試而應射諸員各屯哨官則例皆出屯五局哨官自留營試射京營射員只是七人而七人之中三人懸頉雖未知實病事故之如何而射會申飭之下其在事體誠極未安射員懸頉人左別將申遇文千摠李漢興把摠具載敬竝姑改何如傳曰允
정조 15년
辛亥九月十二日辰時上詣摛文院齋宿入侍時都承旨徐邁修左承旨李敏采右承旨李勉兢左副承旨李喆模右副承旨尹弘烈同副承旨沈煥之記事官李海淸假注書李垿記注官安經心金良倜檢校直提學朴祐源檢校直閣徐龍輔李晩秀以次侍立上具翼善冠衮龍袍乘輿出協陽門左議政蔡濟恭進前曰聖體若何上曰一樣矣兵曹判書吳載純曰別雲劍鄭昌順未及待令推考何如上曰依爲之出擧條詣摛文院上命李敏采書傳敎曰扶餘縣監令該曹口傳差出待下批明日辭朝日暮時至命侍衛諸臣權退行禮時至上乘輿詣眞殿門外降輿詣齋殿少頃入就板位行四拜禮詣盥洗位盥洗訖詣第一室神位前三上香執酌獻酌詣第二室如初禮降復位行四拜禮訖通禮告禮畢還詣齋殿乘輿由崇範門出仁政門入協陽門還內諸臣退出
정조 15년
都承旨徐邁修坐左承旨李義弼坐右承旨李敏采坐直左副承旨李勉兢坐右副承旨金履翼坐同副承旨李秀夏坐直注書李海淸仕直一員未差假注書李垿仕事變假注書金達淳仕
정조 15년
藥房都提調蔡濟恭提調李𡊠右承旨李勉兢啓曰伏未番夜間聖體若何寢睡水剌之節何如幕次經宿侵曉將事之餘不瑕有損節乎臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 15년
李勉兢以都摠府言啓曰今日入直內三廳武兼禁軍及軍兵等中日習射請出標信傳曰知道
정조 15년
李敏采啓曰大司憲申應顯執義成德雨掌令曺命業牌招啓辭未下掌令姜世綸持平曺喜有鄭弼祚俱在外監察茶時之意敢啓傳曰知道
정조 15년
李敏采啓曰禁衛營將官來言本營軍兵日次私習云矣敢啓傳曰知道
정조 15년
傳于徐邁修曰不爲仕進承旨竝許遞前望單子入之待下批牌招察任
정조 15년
承旨前望單子入之李義弼金履翼李秀夏落點
정조 15년
傳于徐邁修曰承旨前望中罷削人員竝給牒敍用
정조 15년
徐邁修啓曰新除授承旨金履翼以前任安岳郡守方在解由未出中何以爲之敢稟傳曰勿拘
정조 15년
玉堂前望單子入之副應敎李太亨副校理金熙朝修撰林道浩落點
정조 15년
李敏采啓曰新除授副應敎李太亨副校理金熙朝方在罷散中修撰林道浩方在削職中何以爲之敢稟傳曰竝蕩滌敍用
정조 15년
以黃海監司李敬一狀啓延安兩坊雹災傷稼事傳于李義弼曰朝有回諭而延安數坊之雹災甚於海州旣因海溢瘡痍未蘇中以長霖頹汰溢目近又有此雨雹之過多言念民情極爲矜悶俵災之無或遺漏姑捨是先就至殘無依之類精査分等受還者蠲還有役者蠲布其次停蠲間一爲竝依前下判辭參酌推移要未實惠下究或有未及登聞處依此施行事回諭
정조 15년
以黃海監司李敬一狀啓海州兩坊雹災事傳于李敏采曰民事極爲矜惻依前下判付着意擧行事回諭他邑如有雹災亦爲依此擧行事一體回諭
정조 15년
以應敎李義鳳修撰韓光植牌不進罷職傳旨傳于李敏采曰只推更爲牌招
정조 15년
醫官洪履福書啓領中樞府事徐命善病症萬分危急之意診次啓達
정조 15년
李勉兢啓曰卽者扈衛廳所任軍官來言扈衛大將徐命善今日卒逝印信來納何以爲之敢稟傳曰作爲一廳之後復舊例以勳裔戎臣爲之事旣有定式而時無可合之人領敦領爲扈衛大將
정조 15년
有政吏批判書金文淳進參判朴祐源進參議未差都承旨徐邁修進以沈煥之爲吏曹參議以李喆模爲大司諫以尹行履爲執義申禹相爲司諫兪漢人金孝眞爲掌令韓商新崔時淳爲持平朴奎淳爲獻納張至顯朴崙壽爲正言金熙采爲校理姜忱爲副校理李彦祐爲副修撰李夔爲兵曹參議吳載純爲判義禁鄭存中洪秀輔爲同義禁李邦仁爲禮曹正郞鄭弼臣爲禮曹佐郞金晦彬爲典籍任希問爲敦寧主簿權尙熺爲掌樂主簿池德斌爲參禮察訪崔顯重爲檢祥
정조 15년
兵批判書吳載純病參判洪檢入直進參議尹長烈病參知李喆模未肅拜左副承旨李勉兢進司直趙尙鎭李洪載洪仁浩趙鎭宅竝單付
정조 15년
李勉兢啓曰大司憲申應顯一體牌招同參署經何如傳曰允
정조 15년
傳于李敏采曰右承旨入侍
정조 15년
傳于金履翼曰左副承旨入侍
정조 15년
傳于李敏采曰向來人言雖無顧藉到今許久之後豈可更事引義乎當日開坐有命又豈敢如是逡巡乎檢詳崔顯重禁推
정조 15년
以崔顯重囚單子傳于李敏采曰放送申飭擧行
정조 15년
傳于李敏采曰情勢雖似然金吾待命卽重臣以下之近所不敢爲者則焉敢爲此酸處義乎檢祥崔顯重魚川察訪除授當日謝朝時任察訪遞付京職檢祥前望單子入之待下批先擧行後謝恩
정조 15년
檢祥前望單子入之尹光普落點
정조 15년
三政魚川察訪單崔顯重典籍單曺亨壽卒領府事徐命善諡號忠憲
정조 15년
徐邁修以禮曹言啓曰五禮儀大臣之喪自上有擧哀之節而取考謄錄則或因特敎擧行而今日異於常時不敢循例取稟之意敢啓傳曰今日異於他日勿爲磨鍊可也
정조 15년
李勉兢以戶曹言啓曰卒領府事徐命善喪禮葬主家以遺言不受云何以爲之敢啓傳曰大臣生前如有禮葬不受之言則在前多有從之之例領府事遺言旣如許云豈不可從之乎參考不受禮葬家代送之前例從最優例施行畿邑亦依近例令地方官傳當擧行而儀品則優厚民弊則除之可也
정조 15년
李敏采以戶曹言啓曰臣鼎鎭與佐郞臣李祖範進詣慶熙宮差備內及內各司依節目眼同看審後有頉處別單書入而修改則擇日擧行何如傳曰允
정조 15년
李勉兢以兵曹都摠府言啓曰臣等來詣中日廳已爲設場至於扈衛軍官應射矣以停朝市相値依例撤試之意敢啓傳曰知道
정조 15년
徐邁修以奉常寺都提調意啓曰東籍親耕田所種稻豆太皮唐黍四種今九月念間當爲成熟之意敢啓傳曰知道
정조 15년
李勉兢以一所巡廳意啓曰去夜三更量巡到集春門御營廳守直軍十名等處招問軍號則一竝不知故問其委折則入直哨官初不頒布莫重宮城守直致有此疎忽之擧事之驚駭莫此爲甚當該入直哨官令該府拿問處之何如傳曰允
정조 15년
辛亥九月十三日辰時上御誠正閣藥房入診入侍時藥房都提調蔡濟恭提調李𡊠右承旨李勉兢記事官李海淸記注官安經心金良倜檢校直提學朴祐源醫官金光國李翊臣李新培白成一以次進伏訖濟恭曰離次經宿侵晩將事伏不審聖體若何上曰一樣矣濟恭曰王大妃殿氣候若何上曰一樣矣濟恭曰惠慶宮氣候若何上曰一樣矣濟恭曰近日日氣甚好大有益於向熟之穀矣上曰日氣近果和暖田種各穀比之所料近則如何云耶濟恭曰近見各道農形狀啓則前所被沈及汰落處則今無可論而其外各穀連因日氣之調和善爲向熟云矣上曰日前惠堂之陳疏引義豈不太過乎副末望之書爲字已有一番前例其時亦豈無略干誚謗而堂上則別無不爲行公之事矣向筵旣有卿奏則不必如是引義而欲爲事端之稍息特爲遞給矣濟恭曰緣臣違例之罪致上酬應之一端莫非臣罪實不勝惶悚之至矣此後則依軍門例自上落點揆以事面少無屑越煩鎖之嫌事體甚當然矣上曰自古已然之事豈可遽然改之乎濟恭曰戶判兼堂有減下之命而戶判之例兼惠堂果是古例故敢達矣上曰然則仍任好矣仍命書榻敎曰惠堂金文淳兼惠堂趙鼎鎭仍任上曰趙鎭宅疏卿其見之乎濟恭曰未得見之而伏見傳敎之出於朝報者知其大略矣上曰豈有如許不誠之事乎如欲陳疏則何不於當初除拜之時而旣經坐直又經一番入侍而無一言所奏到今始乃云云是豈成說乎日前兩司聯箚之不知姓名之誰某云云已極寒心而其後館學疏又如此館學封章事體何如而見阻於門將空往空來前所未聞渠輩之自輕如此予亦將奈何尹永僖事欲一問之於卿而緩急輕重之間卿必難於質言故兼以惟恐或傷之意欲問而未問矣濟恭曰如臣者何足近似於大臣之任而大臣體貌異於三司三司則只以寧激毋渝之意待之而大臣則是國之股肱也三司之所謂逆者大臣曰不然則或恕之三司之所謂可殺者大臣曰不必殺則又或宥之而近來爲大臣者若或有此等說則三司迭發直驅之於護逆之科如是而大臣雖有意見孰敢有懷畢陳乎上曰卿言然矣俄以惟恐或傷之意不欲强問云者果以此也濟恭曰達宵勞動之餘不瑕有損醫官旣已待令使之診候好矣上曰不必入診矣濟恭曰卽見統制使狀本下備局者以西生僉使倭船失瞭之罪與宜瞭而失瞭有間爲辭仍請決棍以懲矣當初未辨船在於若見若隱之際則眼力難及處彼瞭而此不見此瞭而彼不見或非異事然其在重邊政謹瞭望之道不可仍置西生僉使韓聖寬依狀辭決棍懲後之意分付統制使處何如上曰依爲之出擧條命先退上命書傳敎曰卒領府事議諡有命玉堂在外及未肅拜人許遞前望單子入之兩司署經亦不可不備員在外及未肅拜諸臺竝許遞今日政以在京無故人差出待下批與玉堂一體牌招竝令先擧行後謝恩檢詳亦爲待下批先參座後謝恩事分付又命書傳敎曰雖以沈痾之許久爲之用慮意謂或有差可而簉朝之時矣今聞奄逝之報驚惜嗟傷久而無語此大臣事業豈待辭敎而知之百世之公議自在此大臣狀德之文非諡狀也卽明義錄也就此一部書論其人可也擧哀之節臨弔之禮有意亦未之果焉尤庸歎咄賜隧之典已自內帑辦送而禮葬致賻等節卽令有司按例擧行易名之典何可過立銘旌日乎卒領府事徐命善議諡不待諡狀令弘文館當日會議政官牌招開政下批祿俸限三年仍爲輸送其子待闋服調用致弔則依例遣承旨爲之致祭則成服日亦遣承旨爲之依此擧行事分付上曰奉常正尹光普仍任先駁議後謝恩出榻敎又命書榻敎曰王大妃殿進御解肥飮一貼煎入又命書榻敎曰王大妃殿進御解肥飮一貼更爲煎入命退承史以次退出
정조 15년
都承旨徐邁修坐左承旨李義弼坐右承旨李敏采坐直左副承旨李勉兢坐右副承旨金履翼坐直同副承旨李秀夏坐注書李海淸仕直一員未差假注書李垿仕事變假注書金達淳仕
정조 15년
李敏采啓曰大司憲申應顯呈辭執義尹行履掌令兪漢人在外掌令金孝眞傳旨未下持平韓商新崔時淳未肅拜監察茶時之意敢啓傳曰知道
정조 15년
傳于李義弼曰左承旨入侍
정조 15년
以副應敎李太亨副校理金熙朝修撰林道浩牌不進罷職傳旨傳于徐邁修曰只推
정조 15년
李秀夏啓曰玉堂上下番俱空已至多日事甚未安副應敎李太亨副校理金熙朝修撰林道浩旣有只推之命竝卽牌招以爲推移入直之地何如傳曰允
정조 15년
以副應敎李太亨副校理金熙朝修撰林道浩牌不進罷職傳旨傳于李秀夏曰只推更爲牌招
정조 15년
傳于徐邁修曰大司諫聞有實恙許遞
정조 15년
傳于徐邁修曰當該承旨推考當該刑曹堂上亦爲推考勿出朝報
정조 15년
以咸鏡監司李文源狀啓南關各邑今年秋操退行於明秋事傳于李敏采曰依狀請施行事三懸鈴行會
정조 15년
李敏采以刑曹言啓曰依下敎兩司掌務書吏等施威嚴問而渠等俱以掌吏不善擧行致有諸臺署坐罷後徑歸之擧事未前有萬萬駭然以此罪狀各決杖六十度放送之意敢啓傳曰知道
정조 15년
正言張至顯啓曰臣姿本庸愚疾又侵尋耳目之任本不堪承而自來情勢便一鐵限前後恩除不敢趨膺昨於夢想之外伏奉薇垣除旨繼而署經有命至下先擧行後謝恩之敎而天牌屢促不爲呼望臣於是怵畏義分隨到朝房進退不得惟俟竣事而痰滯之症忽地添劇終宵叫痛殆不省事署坐纔罷徑還私次以情以病勢雖不已而旣參署坐不卽肅命揆以臺體壞損極矣臣雖愚迷豈不自知而卽伏承責敎截嚴至於吏隷之推治臣之不職之失於是益著迫於嚴命雖已出肅而滿心惶恧措躬無地以此情踪其何敢一刻晏然於臺次乎請命遞斥臣職答曰兩司之朝房卽古之城上所也茶時於是分臺於是以至署經等事皆於是爲之體貌無異於臺廳則承牌詣朝房參署會之待開門將欲謝恩之諸臺到朝多不知去處敢有政院諸罪者此自有臺閣以來所未聞之事也近來臺閣貽羞多端無言成習而竝與此等不刊之格例亦且無難破壞此路一開詣臺廳者亦當不肅出去乎爾等旣無情勢爲此無於前之擧措此非取便而何遞斥何以責效姑先從重推考
정조 15년
持平韓商新啓曰臣庸愚譾劣百不猶人耳目之任本自不堪而柏府除旨忽降於喪制甫闋之餘署坐有命天牌踵臨臣含恩畏義竭蹶趨承而纔經草土念絶榮塗且以宿病周歲沈淹萬無因仍供職之望不得已徑還私次達宵惶蹙無他自容卽伏承責敎截嚴至於吏隷之推治臣於是滿心惶恧益不知所以措躬迫於嚴命雖已出肅而孽自已作罪實難逭以此情踪其何敢一刻晏然於臺次乎請命遞斥臣職答曰兩司之朝房卽古之城上所也茶時於是分臺於是以至署經等事皆於是爲之體貌無異於臺廳則承牌詣朝房參署會而待開門將欲謝恩之諸臺到朝多不知去處敢有政院之請罪者此自有臺閣以來所未聞之事也近來臺閣貽羞多端無言成習而竝與此等不刊之格例亦且無難破壞此路一開詣臺廳者亦當不肅出去乎爾等旣無情勢爲此無於前之擧措此非取便而何遞斥何以責效姑先從重推考
정조 15년
持平崔時淳啓曰臣至庸極陋本不合於淸朝耳目之任而柏府新命遽下於千萬夢想之外署坐有命章皇趨承而素患風眩之症忽地添劇達夜叫苦不得已舁還私次大損臺體恭俟譴何之遄降矣卽伏承責敎截嚴至於吏隷之推治臣於是滿心惶恧措躬無地孽自已作罪實難逭以此情踪其何敢一刻晏然於臺次乎請命遞斥臣職答曰兩司而朝房卽古之城上所也茶時於是分臺於是以至署經等事皆於是爲之體貌無異於臺廳則承牌詣朝房參署會而待開門將欲謝恩之諸臺到朝多不知去處敢有政院之請罪者此自有臺閣以來所未聞之事也近來臺閣貽羞多端無言成習而竝與此等不刊之格例亦且無難破壞此路一開詣臺廳者亦當不肅出去乎爾等旣無情勢爲此無於前之擧措此非取便而何遞斥何以責效姑先從重推考
정조 15년
辛亥九月十四日辰時上御重熙堂左承旨入侍時左承旨李義弼記事官李海淸記注官安經心金良倜以次進伏訖上命書傳敎曰左副承旨馳詣宗廟景慕宮奉審摘奸以來又命書傳敎曰同副承旨馳詣受香所奉審摘奸以來上曰王大妃殿進御解肥飮一貼更爲煎入出榻敎命退承史以次退出
정조 15년
都承旨徐邁修坐左承旨尹㬦坐直右承旨李義弼坐直左副承旨李敏采坐右副承旨李勉兢坐同副承旨金覆翼坐注書李海淸仕直一員未差假注書李垿仕事變假注書金達淳仕
정조 15년
李敏采啓曰備邊司郞廳來言今日賓廳日次而月蝕齋戒相値不得來會云矣敢啓傳曰知道
정조 15년
徐邁修啓曰新除授判義禁吳載純同義禁洪秀輔除拜後過三日不爲出肅依定式推考警責仍卽牌招何如傳曰允
정조 15년
李義弼啓曰持平韓商新崔時淳正言張至顯昨日旣已出肅引避承批後莫重合啓不出姑停直爲出去臣之不卽察飭極爲惶悚今日諸臺所當依例出姑停而謂有待勘之情勢遽然呈章已嚴辭退却之時敎嚴飭之下如是懸病萬萬未安推考警責何如傳曰允
정조 15년
徐邁修啓曰卒領府事徐命善家致祭成服日亦遣承旨爲之事命下矣何承旨進去乎敢稟傳曰都承旨進去
정조 15년
徐邁修啓曰卒領府事徐命善家致弔依例遣承旨爲之事命下矣何承旨進去乎敢稟傳曰左承旨進去
정조 15년
徐邁修啓曰卽者司譯院官員來言雜科初試明日當爲設行而都提調有闕提調趙尙鎭身病不得備員開場云提調趙尙鎭卽爲牌招進參何如傳曰允
정조 15년
徐邁修啓曰司譯提調趙尙鎭牌不進推考傳旨今方捧入而明日雜科不可不備員開場如是違牌事甚未安更卽牌招以爲進參之地何如傳曰許遞令該曹口傳差出待下批牌招察任
정조 15년
吏曹口傳政事司譯提調李洪載李祖承洪秀輔
정조 15년
徐邁修啓曰卽者典醫監官員來言雜科初試明日當爲設行而提調尹塾身病不得備員開場云提調尹塾卽爲牌招進參何如傳曰惠民署提調亦有通瀜監試之例乎問啓
정조 15년
徐邁修啓曰惠民署提調亦有通瀜監試之例乎問啓事命下矣問于典醫監提調李聖圭處則以爲本監提調一員有故則惠民署提調中一員同爲開場事有戊申年定式矣本監一提調尹塾有實病無以進參故請坐於惠民署則一提調大臣見帶二提調宋載經亦以老病不得進參無以備員開場不得已稟啓云矣敢啓傳曰旣有定式則使該郞不爲具由來言該監提調李聖圭遞差該監該署衆所共知實病及老病人竝許遞前望單子入之待下批牌招察任
정조 15년
典醫監提調前望單子入之金文淳李時秀落點
정조 15년
以副校理金熙朝牌不進罷職傳旨傳于金履翼曰只推
정조 15년
兵曹參議前望單子入之朴天行落點
정조 15년
李勉兢以備邊司言啓曰因忠淸監司狀啓草記稟處事命下矣取見其狀本則盛陳諸般軍布難以本色責納之勢申請淸州等二十三邑砲保價布錢木參半各樣軍布純錢代捧洪州等三十一邑砲保價布純錢捧納矣今年綿農之失稔廟堂亦有所聞之故向於本道道臣軍布代納之請矜念民勢顧念軍需煞費商量於覆啓之際或以本色或以參半措辭蒙允已爲頒下今此道臣之狀又復加請縷縷爲民情之可念雖曰如此軍門需用之一例廢閣亦是行不得之事今於本道申請若曲意强從則他道繼來之狀其將何辭而不施乎不思共濟有此屢瀆忠淸監司朴宗岳推考狀啓內辭緣勿施何如傳曰道內砲保軍布無論尤甚之次一竝參半令道伯排此闊狹可也
정조 15년
尹㬦以禮曹言啓曰每年各陵展謁春則二三月秋則八九月取稟事曾有定式矣今秋展謁定於何陵而以何間推擇乎敢稟傳曰近久曠省於永陵今秋欲爲展謁已於坡牧新除時示微意矣近聞路傍禾稼滌場尙遠云近百里地收穫前治道民弊不可不念此所以有意未果也就便近欲於當日往還而今春莊陵行義起之禮今秋之謁思陵儀文之所不容已以思陵展謁磨鍊擇日則以念後推擇凡係用民力等事依近例以儲置米會減事分付可也
정조 15년
金履翼以禮曹言啓曰陵行取稟草記批旨內以思陵展謁磨鍊擇日則以念後推擇事命下矣卽令日官推擇則今九月二十四日二十五日爲吉云以何日定行乎敢稟傳曰以二十五日爲之可也
정조 15년
金履翼以司僕寺提調意啓曰今此思陵展謁敎是時各差備入把馬磨鍊別單書入而其中驛馬則令兵曹依例知委各驛使之直爲入把何如傳曰允從最省略例書入事分付兵曹可也
정조 15년
金履翼以司僕寺提調意啓曰今此思陵展謁敎是時補把驛馬勿論遠近道事當依例磨鍊而日字促迫無以及期上來限五十匹從近道分排知委以爲入用之地何如傳曰允馬單從略書下驛馬限三十匹入把江原道則勿爲徵來可也
정조 15년
李勉兢以兵曹言啓曰今九月二十五日思陵幸行時問安及各差備所把驛馬不可不應把處外竝減省本曹驛馬京畿黃海忠淸三道驛馬補把之數別單書入而同月二十三日京中逢點事各道監司處發關知委司僕寺添補京畿驛馬則從本寺啓下數直爲入把之意分付何如傳曰允畿驛馬勿把可也
정조 15년
李義弼以兵曹言啓曰留都營狀啓預爲付撥而或有時急之事則京畿驛馬待令事曾有定式矣今亦依例擧行何如傳曰允
정조 15년
李勉兢以訓鍊都監言啓曰昨夜南營入直哨官申達夏言送內初次行巡之時到東營前路逢着軍服四人問其犯夜之由則謂以入直善騎隊適有告祀事興成次出來云雖是入直善騎隊無緣犯夜極涉驚怪欲爲執捉以去則揮却不從還入直所以此意通于入直將領以爲出送之地而終不出送不得執捉云矣第伏念宮城巡綽何等嚴重而身爲行巡哨官軍卒之無緣犯夜者不能執促以來揆以擧行萬萬痛駭當該哨官申達夏爲先汰去各別棍懲臣亦有不能檢飭之失不勝惶恐而且以善騎隊言之以直房入番之卒恣意犯夜及其見捉於行巡之後敢生脫免之計揮却還走者事未前有亦極無嚴而自臣營不敢擅便具由以聞恭俟處分之意敢啓傳曰因公幹往來而旣傳軍號又是信地近遠處故昨夜已聞其故爲詰難之狀該將領使之知名以入而知名之說不傳於該將領致有此草記此亦壯勇營入直知彀官不能明白知委於卿營之致而卿亦難免不審之失此草記置之可也
정조 15년
李義弼以宣惠廳提調意啓曰本局郞廳雖是蔭職所任本自不輕而原數五員內四員作窠所餘者只一員廳務委屬可慮日前因特敎如數啓下矣今至八九日無一人出仕事體不特可駭外邑米船各項錢木之或留江山或峙本廳者捧納無人爲弊多端故臣於再昨以待明朝盡爲投刺之意另加知委或稱身病或稱親患至今日而一味瘝曠其爲擧措萬萬駭然本局郞廳李廷恢金基厚尹光濩林浚浩一竝令該府拿問嚴處何如傳曰幺麽蔭郞亦觀大臣顔私之親疏乎紀綱所在萬萬駭然米船錢木之許久留置大關民弊拿處捧供之際徒煩酬應卿其一竝招致嚴責使之當刻內捧上後形止草記可也
정조 15년
辛亥九月十五日辰時上御重熙堂京畿監司入侍時右承旨李敏采記事官李海淸記注官安經心金良倜京畿監司徐鼎修以次進伏上命書禮曹陵幸取稟草記批答訖敎鼎修曰今秋展謁初欲定於永陵矣當此滌場之時近百里治道民弊不可不念故取其便近定於思陵凡係用民力等事務爲減省毋或一毫貽弊可也王大妃殿進御解肥飮一貼更爲煎入出榻敎當該承旨遞差前望單子入之待下批牌招察任出榻敎命退諸臣以次退出
정조 15년
行都承旨洪秀輔未肅拜行左承旨李時秀未肅拜行右承旨李洪載坐直左副承旨李敏采坐直右副承旨李義鳳未肅拜同副承旨金方行在外注書李海淸仕一員未差假注書李垿仕直事變假注書金達淳仕
정조 15년
李洪載啓曰新除授判義禁吳載純同義禁洪秀輔除拜後過三日不爲出肅依定式推考警責仍卽牌招何如傳曰允
정조 15년
傳于李敏采曰京試官入侍
정조 15년
李敏采啓曰臣以卒領府事徐命善家致吊事進去下直之意敢啓傳曰知道
정조 15년
李敏采啓曰臣以卒領府事徐命善家致祭事進去下直之意敢啓傳曰知道
정조 15년
李敏采啓曰宗廟望祭受香時宮闈令朴景淳不爲陪進事監察李宗明昨日已爲呈課送于憲府而今日詣臺臺臣不卽請罪事體所在誠極未安不可無飭持平韓商新崔時淳竝從重推考何如傳曰允
정조 15년
李洪載啓曰吏曹郞廳來言臺諫有闕政事取稟傳曰明日爲之
정조 15년
傳于李敏采曰行首宣傳官汰去
정조 15년
傳于李敏采曰飭禁何如則雖不言申驥顯本事若非驥顯之事其子豈可不應講而捧講之試官如是爲說乎原啓雖令還持去豈可以不言申驥顯本事爲禁令之外乎在院承旨一竝削職詣臺臺臣亦爲削職
정조 15년
傳于李敏采曰承旨前望單子入之待下批牌招察任
정조 15년
承旨前望單子入之柳文養洪義榮落點
정조 15년
傳于李敏采曰在外及都承旨左承旨許遞
정조 15년
傳于李敏采曰蔭官處義自別則僚官之午後除拜至門限無去來已萬萬駭然此雖由於違牌勿捧傳旨辭疏勿爲呼望之飭敎而然蔭承宣焉敢隨衆爲此乎若此則此後武承宣亦當牌不進乎承旨洪義榮伊川府使除授當日辭朝時任府使承旨現窠內擬文蔭雖異處分則豈可一爲一否乎向來史官疏越格頒布之首倡亦由於客氣送之朔野俾知喫苦贖罪之意承旨柳文養牛峴僉使除授亦令當日辭朝還弊釐正前無得內移事分付銓曹時任僉使遞付京職承旨前望單子入之待下批與不爲仕進承旨牌招推移入直
정조 15년
承旨前望單子入之洪秀輔李時秀李洪載李義鳳金方行落點
정조 15년
以全羅左道京試官李冕膺書啓還穀移轉依嶺南例集錢分給稅穀裝載船隻最遠邑先爲劃送事傳于李敏采曰穀多邑移轉之弊書啓論列甚爲精詳苟欲便民何拘常式況他道已有移貿之例乎令道伯親執殫心方便裒益期於多寡相敵民生息肩事下諭于完伯擧行形止依嶺南關西近例使之狀聞船運事書啓亦然道伯旣經惠堂及舟橋之任必當稔知事勢參以載運弊瘼另定畫一之制論理狀聞後令廟堂稟處之意一體回諭
정조 15년
以慶尙監司鄭大容狀啓咸陽郡霜降雨雹各穀之已結實者間或剝落未成熟者亦多枯白民事矜悶事傳于李敏采曰朝家於咸陽之民曲費心力意有一分息肩之望矣今年該邑水災最於七十州而露結又最早雹過又最甚言念該邑民情豈或食息少弛乎欲蘇之餘失所如許想像光景如在目中若不別施終始之澤咸民能不曰朝廷擧措不承權輿乎賙蠲之典雖有判付指劃而該郡則勿用他邑之例然後予心可舒至於還穀卽渠輩嗣歲之糧不必議到而諸般公賦私役擧一郡拔例分等停免卿與守宰親執擧行欲觀營邑勤慢擧行後形止狀聞若此而流戶之還集不增於釐糴之前此道伯之罪也將以何顔還朝卿其體予敷心之諭殫誠努力於咸民未蘇者夬蘇未還者卽還有安堵樂生之效則庶可謂遂初意信初令不欺咸邑之民此意知悉事回諭于嶺伯
정조 15년
李洪載以都摠府言啓曰都摠管金尙集以刑曹判書本曹坐起晝仕出去而逐日煩稟未安入番間除草記往來之意敢啓傳曰兼帶摠管許遞
정조 15년
李敏采以備邊司言啓曰因慶尙監司狀啓有草記稟處之命矣取見其狀本則盛陳綿田判歉之狀因請各軍門各衙門所納身貢布從民願純錢代捧訓局保布亦以一體變通爲辭矣綿農之宜土八路之中嶺南爲最各樣所納竝許以錢則京師需用之觸處窘急非不萬萬可慮而道臣陳請旣出於行部目擊之餘則在聖世如傷之政不可無參量闊狹之道訓局保布許以錢木參半餘外各樣身貢布特許純錢備納以紓災年民力何如傳曰允軍兵衣資亦不可不念兵曹兩營軍布則如可備納之邑令道伯參量分數代納事分付可也
정조 15년
李敏采以戶曹言啓曰慶熙宮差備內及內各司奉審執頉處修改吉日令日官推擇則今九月十九日卯時爲吉云以此日時擧行何如傳曰允
정조 15년
李敏采以兵曹言啓曰今此陵幸時隨駕營門則今春隨駕營門自當擧行而禁軍及馬步軍幾番幾哨磨鍊乎敢稟傳曰先後廂馬步軍哨數依丙辰年思陵幸行例爲之禁軍三番隨駕可也
정조 15년
李敏采以兵曹言啓曰在前陵幸時十里外斥候伏兵及傳語軍守摠兩營隨其地方擧行而今春弘陵展謁時畿邑所管斥候數處外伏兵除之矣今亦依此磨鍊乎敢稟傳曰依今春例爲之可也
정조 15년
李敏采以兵曹言啓曰五衛將姜世重身病猝重時月之內無望供職呈狀乞遞實病旣如此則宿衛輪番之任不可久曠改差何如傳曰允
정조 15년
李敏采以兵曹言啓曰在前陵幸時挾輦軍四百名餘軍二百名替代而今春弘陵展謁時挾輦軍三百名餘軍一百名替代矣今番何以磨鍊乎敢稟傳曰今番則以三百名磨鍊天明後除出百名爲餘軍事分付可也
정조 15년
李敏采以兵曹言啓曰在前陵幸時弘化門外留都守摠兩營輪回爲之而今春弘陵展謁時摠戎廳擧行矣今番則兩營中以何營磨鍊乎敢稟傳曰今番則出宮當以弘化門作路留都營結陣於弘化門外留都大臣則只於出還宮迎送於弘化門外通衢事知悉守摠兩營留陣以摠戎廳爲之事分付可也
정조 15년
李敏采以兵曹言啓曰幸行回鑾後隨駕軍兵犒饋近年連以乾物分給矣今番則何以爲之乎敢稟傳曰依近例爲之可也
정조 15년
李敏采以宣惠廳都提調意啓曰昨因本廳郞廳拿處草記判付內米船錢木當刻內捧上後草記事命下矣郞廳四員皆已投刺其中湖西郞廳李廷恢嶺南郞廳林浚浩投刺後先爲赴衙積峙米太及錢布卽爲捧納未盡捧者今方鱗次開坐捧上之意敢啓傳曰知道
정조 15년
戶曹啓目帖連梁山北面土地移屬宜嬪宮以補祭享之需爲白乎旀至於南面尾魚坪段邑牒道啓俱以民弊爲言則其在益下之政恐難擧論折受一款今姑置之何如判付啓當初已料其爲民弊有措語判付亦有狀聞之命則該倅之報該曹爲日已久而道伯何去而今始狀聞乎朝家則因報該曹之公文已有判下道伯事豈成說朝令之下稽忽之責不可無飭該道伯從重推考仍令道伯分付該倅俾卽依前爲之事行會爲良如敎
정조 15년
行大司憲申應顯副應敎李太亨持平韓商新崔時淳正言張至顯修撰林道浩啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆襸謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年而轉而爲伏閤之爭當日處分迺至於近島黜置揆以邦憲已爲失刑之大者豈意向者遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞爥者也無一分可恕之端者殿下之亦嘗俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過曰恐傷先王之德也欲體先王之心也此則有大不然者先大王之於渠止慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨奈狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大策以奠我宗祊於億萬年盤石之固此先大王之宏謨英烈卓越百王昭垂萬世者也惟其梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之聖德而恩不掩義所以爲周公之達孝也以殿下之聖學高明見理深精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻憯毒如鄭妻而遽使移置於京師至近之處巢穴得肆之地喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈絡之相關者此而置之則又不知幾箇凶賊接跡而起藉爲淵藪宗社之憂有其極蓋其妖肚逆腸愈往愈甚初旣爲謀逆之巨魁而王法不行又爲煽亂之窩窟而近畿尙置思之及此每不覺凜然今於千萬夢想之外擅離黜置之所恣到近京之地人心驚懼莫不戰掉嗚呼臣等之與此賊共戴一天致有此窮凶絶妖之擧者莫非臣等之罪而亦不料其去益無忌憚至此之極也若不於此時亟施王章永絶禍本則其可曰國有臣子乎其不可一刻容貸也決矣請黜置罪人鄭致達妻亟令王府快正典刑噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者惟大計之沮遏也與國榮所謀議者惟國脈之潛圖也四字凶言已是振古所無之大逆而到今眞贓盡爲發露逆節尤極凶慘筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒黨掠邑犯都若非天佑宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後十三字刀割擧國臣民腐心之痛切齒之讎尤有倍於前日請物故罪人德相亟施孥籍之典金宇鎭之彌天罪惡已悉於三司箚啓而苟究其本則其父金尙喆是已蓋尙喆本以庸瑣之品濫據勻軸之任眷遇何如恩造何如而奈其賦性側媚宅心陰祕莫念國恩之圖報徒知凶賊之力護耉輝復出之說暗地和應情跡難掩龍妻援比之奏宿處顧懸手脚盡露物議之喧騰厥惟久矣王章之久屈尙何言哉平日之稔惡旣如是狼藉則其子之傳法亦可以推知今此宇鎭之東西閃跡千億化身莫非傳襲有素而指敎有自也然此惟屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻痛矣是豈今日臣子之所敢萌於心而筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之嚴嵩賊堅之許積一行刀割姻附賊復陰助聲勢不軌之跡已綻懷二之謀難掩今此賊復之輸款卽是尙喆之結案揆以邦憲豈可一刻容貸於覆載之間乎請逆賊尙喆依律處斷十六行刀割
정조 15년
吏曹判書金文淳疏曰伏以臣無才無德無文無質本不合於百執之末卽我聖明之所俯燭也區區所自期所自勉者不越乎筋力奔走苟幸無罪八字符而特蒙聖上天地於臣父母於臣拂拭之庇覆之拔擢推遷乃至於此自西而東周流兩曹從他笑罵隨處兜攬一味劻攘百出瘡疣人雖無言臣豈不知公退屛處有時自語曰恩渥日深官職日隆才識淺短稱塞無望僨誤國事壞了身名理勢之所未免憂心怛怛殆至明發不寐不意向者惠堂特差之命遽及於千萬不近似之身不徒臣心之驚惶震惕罔知攸措上自縉紳大夫下至隷儓走卒必皆瞠然驚顧曰夫夫也旣秉銓衡又管錢穀也耶此殆臣招災命卒之秋也徐竢泮事之出場更陳歷血之懇以冀體諒之恩間因事端曲賜解免到底恩造與天同大感極涕零惟有隕結之願而已曾未幾何還差之命復下噫此何事也惠堂之因事罷免從後還差卽指有才無故者之乍去旋來不嫌頻複之謂也今臣則尺寸無長如右所陳一切吏事尤所昧昧理財賦恤經費尙矣無論而謹筦鑰察簿書亦無堪當之望則一之誤矣其可再乎且以臣向來所遭言之卽是本廳設置以來所未有所未聞之事也人微望乏見輕於大臣猶屬臣自己分上而近二百年流來不易之格例一朝乖却無餘地誠不可以細故言其尙可以郞官之盡出事端之稍息包羞忍恥厭然自恕甘受吏胥之唾點復察惠局之事務乎銓衡財賦俱是國家莫重之任則雖使臣無他情勢自顧人器殆同負山之重惟當循墻而走況今僨敗之地鐵限在前參倚前衡萬無冒膺之望玆敢披露肝膈仰瀆崇嚴伏乞聖慈察臣才之本不稱職諒臣情之決難抗顔將臣惠局兼任亟賜鐫改仍治臣瀆撓之罪以肅朝綱焉答曰省疏具悉格例在於數十年二百年云云過矣卿其勿辭行公
정조 15년
辛亥九月十六日辰時上御重熙堂全羅道京試官入侍時同副承旨金履翼記事官李海淸記注書安經心金良倜京試官李冕膺以次進伏訖上曰京試官進前可也冕膺進伏上曰沿路農形何如耶冕膺曰田穀則被災最甚雖無可論畓穀則參之以沿路所見聞道伯守宰之言而亦可謂豐登云矣上曰書啓論列甚爲精詳當下判付稟處而船運事監司亦以爲如何耶冕膺曰監司之意亦與臣意無異矣上曰或於道內民情土風如有可聞之事一一陳達可也冕膺曰湖南一路素稱人物府庫有若高敬命金千鎰之節義超掩千古有若金麟厚李恒奇大升安邦俊諸賢之道學師表百世其外名碩指不勝摟者莫非我列聖朝作成培養之效也顧其文明太勝或致淆漓之轉甚近來則世或目之以虛僞居其土者亦以其言行之不能見信於世自處以遐土鄕人未嘗以名檢自勵殆若暴棄之歸此實可惜可慨之甚者也臣意則自朝家若加扶植收拾之道則豈無從今蔚興之美以追前古輩出之盛乎玆因言端敢此仰達矣上曰予於湖南人才收用事嘗所耿耿同是名賢節義所出之鄕而朝廷之拂拭奬拔反後於他道道內人士之甘欲與草木同老特勢之使然此豈非朝廷之責乎然薦進然後可議於取捨近來鄕薦有其名而無其實未見有彈冠仕宦者此尤莫曉一端以此所奏及筵敎令注書出擧條申飭銓曹及該道而式年當所薦剡當其時今番則名碩家子孫之詩禮傳家者窮居讀書以飭躬見稱於鄕里者膂力身手頗有赳赳之稱者勿拘常格亦勿拘多少分秩狀聞事下諭于該道監司可也出擧條命退諸臣以次退出
정조 15년
行都承旨洪秀輔坐直行左承旨李時秀雜科進行右承旨李洪載雜科進左副承旨李敏采坐直右副承旨李義鳳牌招啓辭未下同副承旨金方行在外注書李海淸仕直一員未差假注書李垿仕事變假注書金達淳仕
정조 15년
李敏采啓曰來二十一日輪對日次矣敢稟傳曰後日次來待
정조 15년
李敏采啓曰來二十一日朝參日次矣敢稟傳曰停
정조 15년
洪秀輔啓曰新除授同副承旨金方行以前任平安都事方在任所斯速乘馹上來事下諭何如傳曰允
정조 15년
以右副承旨李義鳳牌不進罷職傳旨傳于洪秀輔曰只推
정조 15년
兵曹堂上前望單子入之參議徐邁修落點
정조 15년
吏曹兵曹參議尹長烈參知徐邁修
정조 15년
兵曹口傳政事以金益彬爲宣傳官
정조 15년
李洪載啓曰臣以司譯院提調雜科初試試取事進去下直之意敢啓傳曰知道
정조 15년
李洪載啓曰臣以典醫監提調雜科初試試取事進去下直之意敢啓傳曰知道
정조 15년
李敏采啓曰合辭闕啓事甚未安今日政新除授兩司諸臺竝待下批牌招何如傳曰允
정조 15년
李敏采啓曰卽者吏曹郞廳來言政事爲之事命下而判書金文淳典醫監提調雜科進參判朴祐源觀象監提調雜科進參議沈煥之在外不得擧行云何以爲之敢稟傳曰參判牌招
정조 15년
有政吏批判書金文淳雜科進參判朴祐源進參議沈煥之在外行都承旨洪秀輔進啓曰判書金文淳雜科進參議沈煥之在外未肅拜小臣獨政未安何以爲之敢稟傳曰仍爲之以李亨元爲大司諫洪秉臣宋俊載爲持平韓興裕爲正言申獻朝爲校理朴奎淳爲副校理李晴爲修撰李祖承爲禮曹參判金鼎國爲右通禮鄭景祚爲奉常正鄭東觀爲司僕正高宅謙爲吏曹正郞宋宅朋爲直講姜世揆爲監察禁府都事鄭文綏北部都事李秉淳相換舍人單尹光晉兼春秋單金鳳顯兼掌令鄭東觀兼持平李冕膺竝減下
정조 15년
兵批判書吳載純病參判洪檢入直進參議尹長烈病參知朴天行未肅拜行都承旨洪秀輔進啓曰左承旨李時秀右承旨李洪載雜科進左副承旨李敏采纔入侍右副承旨李義鳳傳旨未下同副承旨金方行在外臣吏兵批兼進之意敢啓傳曰知道啓曰牛峴前僉使趙得壽遞付京職事命下矣時無相當窠依例付軍職之意敢啓傳曰知道副護軍姜世綸成德雨尹行履曺命業副司直李祖承權以綱李昌會李思祚林濟遠沈晉賢朴天衡李東顯徐有成李濟萬尹行元鄭益祚李鎭復尹弘烈李秀夏李百亨李喆模南柱老李夔權裕李晴鄭弼祚曺喜有副司果金翰東申獻朝宋俊載丁若鏞竝單付判府事單金履素
정조 15년
洪秀輔啓曰大司憲申應顯呈辭執義尹行履掌令兪漢人持平洪秉臣俱在外掌令金孝眞傳旨未下持平宋俊載牌不進監察茶時之意敢啓傳曰知道
정조 15년
傳于洪秀輔曰玉堂違牌及未肅拜人許遞今日政差出
정조 15년
玉堂前望單子入之校理尹光晉修撰金熙朝落點
정조 15년
李敏采啓曰領中樞有窠今日政所當從座目下批而該曹之不爲擧行事甚未安當該入直堂上推考警責何如傳曰允判堂亦爲推考待開門開政下批可也
정조 15년
以忠淸監司朴宗岳狀啓都事韓用鐸爲先罷黜其罪狀令攸司稟處事傳于李敏采曰卿之狀啓誠爲得體都事之不可以生疎言帶入外邑之奸吏於場內已萬萬不緊目見儒生之私施酷刑耳聞厥吏之叱辱都事而爲都事者厥儒厥吏不以法處之辱命之外貽羞莫甚當該都事何必罷拿施以湖沿徒一年定配之典禁亂官地方官一竝削職地方官則査出該儒送于巡營然後使之交代參試官如非上試之所見擯寧有有口有見而不言不禁之理乎令該府拿問嚴査重勘奸吏及私施法外刑之該儒令道臣各別嚴刑照法痛懲後啓聞事回諭
정조 15년
傳于李敏采曰此時守令不可一刻曠官湖西試所禁亂官使之斯速指名報來口傳差代參試官罪名拿問後當分輕重而以此以彼仍置非可論與地方官削職之代竝卽口傳差出事分付該曹
정조 15년
吏曹口傳政事以呂萬永爲舒川郡守白東修爲庇仁縣監李顯秀爲連原察訪
정조 15년
李敏采以兵曹言啓曰丙辰年思陵幸行時侍衛兵曹都摠府全數五衛將二員武兼十員隨駕矣今番亦依此磨鍊乎敢稟傳曰兵曹摠府堂郞各一員隨駕餘丙辰年例可也
정조 15년
李敏采以兵曹言啓曰今此陵行時隨駕軍兵哨數取稟草記批旨內先後廂馬步軍哨數依丙辰年思陵幸行例爲之禁軍三番隨駕可也事命下矣取考本曹及訓局丙辰年謄錄則訓鍊都監軍兵十六哨禁衛營軍兵五哨隨駕而馬軍哨數則無載錄之事只有馬兵別驍衛下馬時鳴鑼騎馬時吹哱囉節次禁營則新舊番別驍衛隨駕矣今番則騎士依別驍衛例當以全數磨鍊而馬兵以幾哨磨鍊乎敢稟傳曰馬兵三哨騎士二番磨鍊可也
정조 15년
李敏采以兵曹言啓曰今此陵幸時禁衛營軍兵依丙辰年幸行時例當以五哨磨鍊而弘化門入直軍近年無替代出用之例何以爲之乎敢稟傳曰以出番三哨磨鍊可也
정조 15년
李敏采以禁衛營言啓曰本營分授昭義門南邊體城頹圮處今已畢築把守軍兵依例撤罷之意敢啓答曰知道
정조 15년
辛亥九月十七日辰時上御重熙堂左副承旨入侍時左副承旨李敏采記事官李海淸記注官安經心金良倜以次進伏訖上命讀公事書判付訖命退承史以次退出
정조 15년
行都承旨洪秀輔坐行左承旨李時秀雜科進行右承旨李洪載坐直左副承旨李敏采坐直右副承旨李義鳳未肅拜同副承旨未差注書李海淸仕直一員未差假注書李垿仕事變假注書金達淳仕
정조 15년
藥房提調臣李𡊠副提調臣洪秀輔啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 15년
李敏采啓曰訓鍊大將趙心泰以本營習陣明日出去矣兼帶右邊捕盜大將命召及大將牌傳令牌何以爲之敢稟傳曰仍佩往來
정조 15년
李時秀啓曰臣以典醫監提調雜科初試試取事進去下直之意敢啓傳曰知道
정조 15년
洪秀輔啓曰兵曹判書吳載純旣入闕中兼帶判義禁不爲肅謝直爲出去事甚未安推考警責何如傳曰允
정조 15년
傳于李敏采曰在外承旨許遞前望單子入之待下批牌招察任
정조 15년
李敏采啓曰右副承旨李義鳳旣有只推之命卽爲牌招何如傳曰允
정조 15년
傳于李敏采曰今聞晝停處所舊則不踰新峴迤入元陵火巢內數馬場其後由健元陵火巢踰新峴今番幸行時晝停所亦當於兩處中爲之而雖日外火巢旣云不可不略除樹木則莫重火巢近處決不可爲一時晝停犯手於一枝一杪卽令畿伯知悉過新峴稍廣處從便更定晝停所後狀聞事分付若此則事知兼司僕及掖隷騎郞等摘奸之行有其名而已徒爲弊端竝除之事分付畿伯再明日除朝辭簡騶率出去定處所後仍令當日還營論理狀聞事分付橋梁若或張大差使員當嚴處一體分付
정조 15년
以右副承旨李義鳳牌不進罷職傳旨傳于李敏采曰只推更爲牌招
정조 15년
李敏采啓曰卽者吏曹郞廳來言開政事命下而判書金文淳參判朴祐源雜科初試進參議沈煥之在外不得開政云何以爲之敢稟傳曰只判堂出牌
정조 15년
有政吏批判書金文淳進參判朴祐源雜科進參議沈煥之未肅拜左副承旨李敏采進以成德雨爲校理洪檢爲同義禁安重默爲戶曹正郞黃載實爲禮曹佐郞李尙運爲忠淸都事
정조 15년
傳于李敏采曰近來臺諫若出肅則以尹永僖事之語默看作推諉之資出場無期所見寒心日前不得不略費辭敎於是乎一二臺臣不得不承牌忽又經還私次又不得不屢下飭敎之後不得不詣臺而旣詣臺之後較量於語默之利害語乃免謗故不得不捨默取語今則更勿具書更勿傳啓在臺臣可謂都無事恪勤供職正當其時而銓曹亦必以在外有情勢人苟充極爲駭然兩司在外及呈故未肅拜人竝許遞此望筒勿施以在京無故人差出待下批牌招此後逐日詣臺申復舊例大抵臺諫請牌之規諸臺俱不備員然後始爲之者古例卽然而近來逐日請牌原啓亦不賜批之故政院請牌之啓推積於公事案上事之無義莫甚於此亦自今日嚴飭兩司俾無得無端呈病雖齋日亦無敢無端在家如是申飭之後該房之一有不察諸臺之一或稱頉當隨現重勘此後新除臺諫又或苟充當該銓堂當施外補之典亦以此意嚴飭
정조 15년
再政以趙宗鉉爲大司憲權以綱爲大司諫林道浩爲執義朴瑞源李泰賢爲掌令崔重奎李敬心爲持平李庚運爲獻納尹在明爲正言
정조 15년
兵批判書吳載純進參判洪檢病參議朴天行未肅拜參知尹長烈病行右承旨李洪載進李洪載以兵批言啓曰領中樞今方有窠行判中樞府事李福源從座目陞付其代輔國知中樞府事具允鈺下批之意敢啓傳曰知道以鄭存中爲都摠管李運永爲五衛以金英吉爲訓鍊判官領府事單李福源判府事具允鈺副司直尹㬦朴天行金熙采申獻朝姜忱副司果韓光植李晴李彦祐以上竝單付
정조 15년
傳于李敏采曰留都大臣以領敦寧爲之領府事同爲留都
정조 15년
傳于李敏采曰在外臺諫許遞前望單子入之兩司前望單子入之大司諫朴天衡掌令成德雨落點
정조 15년
三政以李殷模爲司諫兵曹正郞金良倜戶曹正郞安重默相換口傳政事兼春秋單金良倜
정조 15년
李敏采以義禁府言啓曰忠淸道右道監試初試參試官庇仁前縣監金聖準連原前察訪李斌等拿問嚴査重勘事傳旨啓下矣金聖準李斌俱在任所云依例發遣府羅將竝拿來何如傳曰允
정조 15년
大司諫朴天衡啓曰臣於見職實無一分堪承之望而恩除特降召牌踵臨怵分畏義雖不得不張皇出肅而第臣以前任谷山府使方在解由未出中揆以格例勢難仍冒請命遞斥臣職答曰勿拘勿辭亦勿退待
정조 15년
掌令成德雨啓曰臣庸愚譾劣兼以病廢本不合於淸朝耳目之任召牌之下不得不冒沒出肅而第臣曾經亞憲今此所叨揆以公格在所當遞豈敢因仍蹲冒請命遞斥臣職答曰依啓
정조 15년
行大司憲趙宗鉉執義林道浩副應敎李太亨掌令朴瑞源持平韓永逵崔重圭獻納李庚運正言尹在明朴崙壽啓曰請默置罪人鄭致達妻亟令王府快正典刑請物故罪人德相亟施孥籍之典請逆賊尙喆依律處斷一行半刀割行大司憲趙宗鉉執義林道浩掌令朴瑞源持平韓永逵崔重圭獻納李庚運正言尹在明朴崙壽啓曰請遲晩後物故罪人啓能亟施孥籍之典趾賊等凶種快施邦刑養遂獻遂會遂李觀源竝令王府設鞫得情請夏賊子女亟施顯戮之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石亟施處絞之律遲晩罪人宇鎭荐棘罪人時偉設鞫得情快正王法答曰不允持平崔重圭啓曰請爲奴罪人金壽賢河翼龍竝令王府設鞫快正王法答曰不允正言尹在明啓曰請爲奴罪人金壽賢河翼龍竝令王府設鞫得情快正正法請金甲島爲奴罪人克觀古今島爲奴罪人克泰更令王府嚴鞫得情快正王法請逆賊尙魯亟施孥戮之典答曰不允新除授司諫李殷模時在京畿驪州地請斯速乘馹上來事下諭答曰依啓
정조 15년
辛亥九月十八日辰時上御重熙堂左副承旨入侍時左副承旨李敏采記事官李海淸記注官安經心金良倜以次進伏訖上命讀公事仍書判付訖命退承史以次退出
정조 15년
都承旨徐邁修坐左承旨徐龍輔坐直右承旨林濟遠坐左副承旨洪仁浩坐直右副承旨李東顯坐同副承旨李義鳳未肅拜注書李海淸仕直一員未差假注書李垿仕事變假注書金達淳仕
정조 15년
徐邁修以都摠府言啓曰今日入直內三廳武兼禁軍及軍兵等中日習射請出標信傳曰知道
정조 15년
徐邁修啓曰禁衛營將官來言今日本營軍兵日次私習云矣敢啓傳曰知道
정조 15년
徐邁修啓曰御營廳將官來言今日本廳軍兵日次私習云矣敢啓傳曰知道
정조 15년
徐龍輔啓曰新除授禮曹參判李祖承除拜後過三日不爲出肅依定式推考警責仍卽牌招察任何如傳曰焉敢過三日請牌乎此輩所爲令人看來不覺嘔逆不知事理者能知義理不知義理者能知君父乎洪明浩爲其子越例冒嫌之罪何關於渠輩而前有柳文養之陳疏後有李祖承之請牌必欲與之同去就如許貌羕適足爲貽羞朝廷本職爲先改差嚴囚西間事分付該府
정조 15년
傳于徐邁修曰都承旨許遞
정조 15년
承旨前望單子入之徐邁修徐龍輔李義鳳洪仁浩李東顯林濟遠落點
정조 15년
徐邁修啓曰新除授左承旨徐龍輔右承旨林濟遠左副承旨洪仁浩右副承旨李東顯同副承旨李義鳳卽爲牌招何如傳曰允
정조 15년
以全羅都事申獻朝民弊條列別單傳于洪仁浩曰竝令廟堂草記稟處前此申飭不啻屢次今番亦欲提敎而未果公賦正稅猶軫民弊別給田災況宮房庄土營門屯田乎京去宮差或屯監輩不識今番飭令若或依前摠討索致有濫徵白徵之弊宮差屯監等一依年前所下傳敎直自巡營以所定法令嚴繩如是下敎之後有一毫未盡察飭爲弊於小民而現發於繡衣或宣傳官摘奸之行道伯亦難免其責令廟堂嚴飭諸道方伯俾小民得蒙一視之惠各宮房軍門亦爲分付
정조 15년
傳于徐龍輔曰坐直承旨入侍
정조 15년
徐龍輔以弘文館言啓曰本館下番無他推移之員不得已以上番姑降入直之意敢啓傳曰知道
정조 15년
洪仁浩以備邊司言啓曰北路戍卒襦衣次去核木綿必於九月望間發送然後可無後時之歎故每年趁期未有違越見今惠廳堂上謂以引義終不出仕過時已久不爲擧行此已萬萬時急而其他外邑上納下吏之不得呈陳省文書留滯許久爲弊甚多揆以國體極涉未安惠廳堂上金文淳從重推考使之卽爲擧行何如傳曰允大臣草記之故雖錫批焉有如許紀綱乎西北邊戌襦衣事年來申飭何如況各邑文書積滯之弊日前筵敎又何如則金文淳果何人飭令之下乃如是乎今日內使之擧行萬一遲滯當各別嚴處以此嚴飭可也
정조 15년
徐龍輔以兵曹言啓曰今九月二十日文臣朔試射日次而旗軍洗馬相値不得爲之之意敢啓傳曰知道
정조 15년
行大司憲趙宗鉉大司諫朴天衡執義林道浩副應敎李太亨掌令朴瑞源持平韓永逵崔重圭獻納李庚運副校理朴奎淳正言尹在明朴崙壽啓曰請黜置罪人鄭致達妻亟令王府快正典刑請物故罪人德相亟施孥籍之典請逆賊尙喆依律處斷一行刀割答曰不允六字刀割行大司憲趙宗鉉大司諫朴天衡執義林道浩掌令朴瑞源持平韓永逵崔重圭獻納李庚運正言尹在明朴崙壽啓曰請遲晩後物故罪人啓能亟施孥籍之典趾賊等凶種快施邦刑養遂獻遂會遂李觀源竝令王府設鞫得情請夏賊子女亟施顯戮之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑請物故罪人國榮亟施孥籍之典請梟示罪人明謙正明罪人以謙亟施孥戮之典逆復庶子好石亟施處絞之律遲晩罪人宇鎭荐棘罪人時偉設鞫得情快正王法答曰不允持平韓永逵啓曰請爲奴罪人金壽賢河翼龍竝令王府設鞫快正王法獻納李庚運啓曰請爲奴罪人金壽賢河翼龍竝令王府設鞫得情快正王法請金甲島爲奴罪人克觀古今島爲奴罪人克泰更令王府嚴鞫得情快正王法請逆賊尙魯亟施孥戮之典
정조 15년
右承旨李洪載左副承旨李敏采聯名疏曰伏以公議尙激於臺閣新啓又發於兩司臣等共憤之情豈後於人而第其措語乃與還持去之啓無少異同而係是日昨申禁之後也臣等怵畏義分不敢爲捧入之計臣等俱以譾劣忝叨惟允之地旣不能積誠仰籲得以收還禁令又不能循例呈徹自歸沮遏輿論喉舌之責臣實自壞以此溺職之踪其何可一刻晏然乎玆敢聯陳短章忙出禁扃伏乞聖明亟削臣等之職以爲人臣不職者之戒焉臣等無任屛營祈懇之至
정조 15년
以右承旨李洪載等聯名上疏傳于洪仁浩曰原疏雖未賜批旣遭譴削之斥一番伸廉在所不已徑出諸承旨許遞與未差之代前望單子入之
정조 15년
答右承旨李洪載等疏曰省疏具悉本職許遞
정조 15년
大司憲趙宗鉉執義林道浩掌令朴瑞源持平韓永逵崔重圭獻納李庚運正言尹在明朴崙壽等疏曰伏以臣等俱以無似言責重任何敢冒膺而新除之下誨飭截嚴怵分畏義相率出肅前啓之外且以目下事有所論列矣承宣循例受去之後忽地招致下吏還給已傳之啓屢次往復更鼓已深當其入啓私自拔去此等擧措前所未聞莫非臣等疲劣見輕之致而臺啓事體係是莫重則職在惟允任自掩置論其罪狀不特妄錯而已臣等謂當該承宣施以譴削之典斷不可已臣等名以諫官遭此無前之事其爲壞損無復餘地有不可一日冒據玆敢聯章仰籲伏乞聖慈亟命鐫改以存臺體仍治臣等瀆擾之罪以昭法紀千萬幸甚臣等無任屛營祈懇之至答曰今此臺臣之疏萬萬放恣是豈敢若此之事乎臺啓之還給雖曰罕有之擧原啓果成說乎以不成說也故行此罕有之擧大抵近日之多費辭敎非爲申驥顯父子則況疎蹤之尹永僖乎所以費辭敎者正有所以然驥顯姓名之近不提及者都出於靜鎭之意靜鎭云者亦非疲於噂踏爲此漫漶之政令也攻驥顯者輒籍所重則向者傳敎之一番明白敷示斯其足矣厥後仍又嚴飭廷臣更勿發口則驥顯之子㠎之觀科未知爲大不可矣設有峻攻驥顯者欲禁㠎之應擧亦豈必竝論捧講之試官乎輕輕論斥猶過矣且況加之以護逆之名請之以嚴鞫之律豈有如許擧措乎擧措自有本末訟理亦分隨從驥顯自在而永僖先被驥顯所不被之律名朝家之設禁嚴責烏可已乎設令永僖眞有護逆之跡無情則一也越栍者旣冒厥目則受單之徐有聞講確之沈象奎焉逭知情不告之律乎若發永僖之啓則當竝與有聞象奎論列卽當然之事也有聞等終不下手獨於永僖若是者近日臺臣事尤爲無狀今日國體王綱雖曰掃地此一款若不規正而一任諸臺之所爲則其可曰有國體有王綱乎臺諫亦有臣分則聞近日之嚴敎焉敢以還給還持去等說作爲處義登諸章疏乎初欲投之嶺海更思之亦近於如何此臺臣朝著淸明間決無遞免之理原疏爲先還給捧納承旨在院承旨一竝遞差此後無論上疏啓辭屬於尹永僖之事依申驥顯例設禁事分付三司及各門守門將
정조 15년
辛亥九月十九日酉時上御重熙堂坐直承旨入侍時左承旨徐龍輔記事官李海淸記注官安經心金良倜以次進伏訖上命讀公事書判付訖命退承史以次退出
정조 15년
都承旨徐邁修坐左承旨徐龍輔坐右承旨林濟遠坐直左副承旨洪仁浩坐右副承旨李東顯坐直同副承旨李義鳳坐注書李海淸仕直一員未差假注書李垿仕事變假注書金達淳仕
정조 15년
徐邁修啓曰今九月二十一日祿都目政事爲之之意敢啓傳曰知道
정조 15년
洪仁浩以備邊司言啓曰今日賓廳日次而無時急稟定事不得來會云矣敢啓傳曰知道
정조 15년
兵曹以金尙集爲守宮大將
정조 15년
傳于徐龍輔曰判尹前望單子入之
정조 15년
傳于洪仁浩曰兵曹參議前望單子入之待下批牌招察任
정조 15년
兵曹參議前望單子入之李夔落點
정조 15년
吏曹兵曹參議李夔參知尹長烈
정조 15년
以李祖承囚單子傳于林濟遠曰放
정조 15년
徐龍輔啓曰禮曹郞廳來言大殿誕日陳賀箋文方物物膳當爲看品而本曹時無堂上不得擧行云政官牌招開政差出待下批仍卽牌招察任何如傳曰允
정조 15년
李東顯以弘文館言啓曰本館下番姑降入直事甚未安今日政新除授玉堂待下批仍卽牌招以爲入直之地何如傳曰允
정조 15년
有政吏批判書金文淳參判朴祐源參議沈煥之都承旨徐邁修進以韓興裕爲掌令韓光植爲副修撰李𡊠爲禮曹判書洪秀輔爲參判兪鉉章爲吏曹正郞鄭冣行爲吏曹佐郞李泰賢爲宗簿正孫碩周爲司藝成彦檝南廷孫爲典籍李顯采爲奉常主簿兼春秋單安重默
정조 15년
兵批判書吳載純進參判洪檢參議李夔參知尹長烈病左副承旨洪仁浩進以徐晦修爲知事李喜大爲訓鍊主簿副護軍申禹相尹行履兪漢人金孝眞李泰賢成德雨副司直申應顯李祖承洪秀輔李亨元李時秀李洪載權以綱李敏采金方行洪秉聖副司果韓興裕竝單付同知單李宗範僉知三單朴鼎明申昕金宗善
정조 15년
傳于徐龍輔曰禮判兼帶內局之任禮曹本職許遞前望單子入之待下批牌招察任
정조 15년
以宋東胤囚單子傳于林濟遠曰保放
정조 15년
以忠淸監司朴宗岳啓本全州居金啓孫兄弟刺殺金水里奉文案後錄事判付內觀此金啓孫兄弟等文案其孝絶可感其情絶可惻其心絶可悲其誠絶可憐其意絶可奬有一於此在法當恕況兄弟二人兼有五者之單行而朝家若等閑看過而循例傍引於擅殺讎人杖六十及究覈前擅殺讎人減死定配等律文其可曰導俗敦風之政乎大抵目擊光景當下挺身而不顧一身之死生必報乃已者往往或有之啓孫等段造利刃各藏懷中積費許多歲月積費許多商量迨其讎人酌處出獄之時近在則近守遠去則遠隨畢竟兄弟竝手復讎而先刳者兄次刺者弟也讎人旣殺兄弟又駢首自現於官府以請其按法就死古人所謂慷慨殺身易從容就死難者非啓孫兄弟之謂乎其矣等事蹟雖載之二倫行實未知有汰哉之嫌分付錦伯處啓孫等卽爲放送招致營下謄給判付仍爲交付於原籍官全州牧亦令道伯觀渠地處別加收錄爲旀以湖南之文明必有人才之積薪乙仍于京試官之還朝也詢及本道人才至有出擧條下諭之擧未數日又見此啓孫等文案啓孫亦非人才乎尙記昨年申汝倜事文案及銀愛事文案伊時別加稱奬渠輩亦無非人才推此尤可知搜訪之不容緩兺除良意在導俗敦風宜卽廣示道內仍令本曹枚擧此案及判付下送于完伯須卽宣布事分付爲良如敎
정조 15년
以慶尙都事金啓洛書啓傳于洪仁浩曰尙州還弊之前倅之曰以無乎者殊未曉其意觀於書啓民情之切苦可知無論限二萬三萬今道伯與邑倅商確許令作錢卽令擧行更勿遲滯而萬一有虛殼之不合發賣者廢荒之難責詳定原價者亦令分秩從實狀聞居昌事虛殼穀之分三分改色條所捧僅爲一分則與其今秋明秋分半畢捧莫如以價分捧之似便易已本邑穀摠之較戶相敵未可料度亦令道伯採探民願指一卽爲狀聞而事情莫如書啓所論之便好則一依都事言施行只以形止狀聞事分付晉州事除却本府還一夫所受猶過五十餘包若合計則不知爲幾許糶糴所以爲嗣歲之糧而爲弊至此言念民情寧不矜惻令廟堂別究矯弊之策卽爲草記稟處
정조 15년
李義鳳以備邊司言啓曰因慶尙都事金啓洛書啓判付內晉州事除却本府還一夫所受猶過五十餘包若合計則不知爲幾許糶糴所以爲嗣歲之糧而爲弊至此言念民情寧不矜惻令廟堂別究矯救之策卽爲草記稟處事命下矣晉州餉還爲民切痼之瘼臣亦嘗稔聞之矣必欲爲之矯救者中心非不耿耿但軍餉名色通變無路汔玆因循今因都事論列聖敎勤摯諭之以矜惻責之以矯救晉民庶可以其蘇雖然營穀以軍餉爲名旣不可使之作錢鄰邑皆不願受則又不可使之移轉無已則二留一分庶可一半分有益於民雖或於本營有所掣礙救民之政不遑恤他依書啓辭緣永爲施行之意分付該道兵營何如傳曰允
정조 15년
洪仁浩以備邊司言啓曰西北年例下送木綿去核與襦紙衣自本司依數準式捧上別定禁軍次第分送各該道之意敢啓傳曰知道
정조 15년
洪仁浩以兵曹言啓曰闕內入直訓鍊都監局別將把摠哨官內三廳將守門將弘化門禁衛營哨官等番單子每中日入啓受點矣今番則動駕相値勢難入啓受點矣依例回鑾翌日入啓受點分所單子待受點卽爲書入巡將監軍以今九月二十四日受點人員二十五日至使之仍察之意敢啓傳曰知道
정조 15년
洪仁浩以兵曹言啓曰今此幸行時侍衛禁軍不可不點擇以行矣各番禁軍中新受馬及病蹇不能致遠之類依例推移替直之意敢啓傳曰知道
정조 15년
林濟遠以義禁府言啓曰忠淸都事韓用鐸施以湖沿徒一年定配之典事承傳啓下矣韓用鐸未及上來云忠淸道庇仁縣靑化驛徒一年定配而以承傳內辭意具罪目依例發遣府羅將所到處執捉仍令押送配所何如傳曰允
정조 15년
洪仁浩以義禁府言啓曰因全羅監司鄭民始狀啓刑曹粘目內參禮前察訪宋東胤移本府處之事允下矣宋東胤時在任所云依例發遣府羅將拿問何如傳曰允
정조 15년
行大司憲趙宗鉉大司諫朴天衡執義林道浩副應敎李太亨掌令朴瑞源持平韓永逵崔重圭獻納李庚運副校理朴奎淳正言尹在明朴崙壽等啓曰請黜置罪人鄭致達妻亟令王府快正典刑請物故罪人德相亟施孥籍之典請逆賊尙喆依律處斷一行刀割答曰不允末五字刀割行大司憲趙宗鉉大司諫朴天衡執義林道浩掌令朴瑞源持平韓永逵崔重圭獻納李庚運正言尹在明朴崙壽等啓曰請遲晩後物故罪人啓能亟施孥籍之典趾賊等凶種快施邦刑養遂獻遂會遂李觀源竝令王府設鞫得情請夏賊子女亟施顯戮之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石亟施處絞之律遲晩罪人宇鎭荐棘罪人時偉設鞫得情快正王法答曰不允掌令朴瑞源啓曰請爲奴罪人金壽賢河翼龍竝令王府設鞫快正王法答曰不允正言朴崙壽啓曰請爲奴罪人金壽賢河翼龍竝令王府設鞫得情快正王法請金甲島爲奴罪人克觀古今島爲奴罪人克泰更令王府嚴鞫得情快正王法請逆賊尙魯亟施孥戮之典答曰不允
정조 15년
辛亥九月二十日辰時上御重熙堂右副承旨入侍右副承旨洪仁浩假注書李垿記注官安經心金良倜以次進伏訖上命仁浩書判付訖命退承史以次退出
정조 15년
辛亥九月二十日午時上御重熙堂左承旨入侍時左承旨徐龍輔記事官李海淸記注官安經心金良倜以次進伏訖上命讀公事書判付訖命退承史以次退出
정조 15년
都承旨徐邁修坐左承旨徐龍輔坐右承旨林濟遠坐左副承旨洪仁浩坐直右副承旨李東顯坐同副承旨李義鳳坐直注書李海淸仕直一員未差假注書李垿仕事變假注書金達淳仕
정조 15년
洪仁浩啓曰兵曹判書吳載純以司僕提調旗軍洗馬出去矣所佩命召來請還納何以爲之敢稟傳曰仍佩往來
정조 15년
傳于徐龍輔曰禮房承旨入侍